Det var norske Johan Bernhard Riis som høsten 1949 begynte å importere Luxo-lamper til USA. Etter å ha arbeidet med denne eksport/import-virksomheten på heltid i tre år, var Riis i 1952 en av grunnleggerne av det amerikanske selskapet Luxo Lamp Corporation. I 1953 flyttet Riis til Montreal i Canada, der han etablerte Luxo Lamp (Canada) Ltd. Han var øverste leder i det canadiske selskapet fra 1953, og fra 1962 ble han toppsjef i det amerikanske Luxo-selskapet, med hovedkvarter i Greenwich, Connecticut.